钦定古今图书集成/明伦汇编/氏族典/第245卷 > 张玨
## 钦定古今图书集成/明伦汇编/氏族典/第245卷 > 张玨

按《宋史张玨传》：“玨字君玉，陇西凤州人。年十八，从军
钓鱼山，以战功累官中军都统制，守合州。咸淳十年，
加宁江军承宣使。德祐元年，升四川制置副使，知重
庆府。五月，加检校少保，征其兵入卫，蜀道断，不得达。
至元十五年二月，大兵破绍庆府，玨率兵出薰风门，
与大将也速䚟儿战扶桑。埧诸将从其后合击之，玨”
兵大溃，城中粮尽，赵安以书说玨降，不听。安乃与帐
下韩忠显夜开镇西门降。玨率兵巷战不支，归索鸩
饮，左右匿鸩，乃以小舟载妻子东走涪。中道大憾，斧
其舟欲自沉，舟人夺斧掷江中，玨踊跃欲赴水，家人
挽持不得死。明日，万户铁木儿追及于涪，执之送京
师。至安西赵老庵，解弓弦，自经厕中。